Modificación para o curso 2021-2022

A evolución da situación epidemiolóxica derivada da COVID-19 e o constante incremento da porcentaxe de poboación vacinada fan que nos atopemos nunha fase de desescalada gradual, permitindo a redución progresiva dalgunhas das medidas de control que se tiñan establecido.

En base ao anterior, a Universidade de Vigo comezará o curso 2021/22 en situación de normalidade adaptada na que o cálculo do aforo das aulas, paraninfos e salóns de actos farase en base as Instrución do 1 de xullo de 2021 da Secretaría Xeral de Universidades, de previsión de medidas de adaptación das universidades do Sistema universitario de Galicia para o curso 2021/22, que indican:

*En termos de aforo, é recomendable establecelo no 50% en espazos con bancadas fixas, deixando sempre un posto intermedio baleiro. En caso de mobiliario non fixo, deberíase respectar unha distancia mínima de 1,2 metros entre os distintos postos.*

*Nos grupos moi numerosos, recoméndase establecer un número máximo de asistentes por aula, en función das características espaciais, da ventilación e das posibilidades técnicas. Con todo é preferible empregar aulas espello ou docencia telemática simultánea, evitando concentracións moi elevadas do estudantado*.

No que respecta máscara, segundo Orde do 25 de xuño de 2021 pola que se establecen medidas de prevención específicas como consecuencia da evolución da situación epidemiolóxica derivada da COVID-19 na Comunidade Autónoma de Galicia. será obrigatorio o seu uso cando se estea en espazos pechados de uso público ou que se encontren abertos ao público, aínda que se poida garantir a distancia de seguridade interpersoal de 1,5 metros e cando se estea na vía pública e en espazos ao aire libre e non resulte posible manter a distancia de seguridade interpersoal de 1,5 metros. Nas actividades no ámbito laboral desenvolvidas en espazos comúns ou de uso colectivo ou en calquera outra dependencia en que estean varios traballadores /as ou traballadores/as e/ou clientes será obrigatorio o uso da máscara.

Así mesmo, os comedores e cafetarías deberán cumprir a Orde de 14 de setembro de 2021 pola que se aproba o novo Plan de hostalaría segura da Comunidade Autónoma de Galicia.